**Informācija izglītojamo vecākiem!**

**Izglītības iestāde** **atgādina, ka no 2024. gada 1. septembra pašvaldības līdzfinansējums ēdināšanai galvaspilsētas skolās un bērnudārzos tiks piešķirts tikai Rīgā deklarētiem bērniem.**

**Izņēmums -**  **1. – 4. klašu skolēniem** ēdināšanas izdevumi pilnā apmērā tiek segti no valsts un  pašvaldības budžeta – attiecīgi visiem bērniem, kuri apmeklē izglītības iestādi Rīgā šajā klašu grupā, par ēdināšanu nav jāmaksā, **neatkarīgi no deklarācijas.**

|  |  |  |  |  |  |
| --- | --- | --- | --- | --- | --- |
| Izglītojamo grupa | Dzīvesvieta deklarēta  **RĪGĀ** | Sociālais statuss | **Pašvaldības līdzfinansējums** | **Izglītojamo vecāku**  **līdzfinansējums** | **Jāslēdz distances līgums (ieteicams platformā Mily.lv)** |
| **1.-4.klases** izglītojamajiem | IR/NAV | IR/NAV | 50% pašvaldības līdzfinansējums50% valsts finansējums | 0.00 EUR | NAV |
| **5.- 12. klases**  izglītojamajiem | IR | IR | 100% apmērā | 0.00 EUR | NAV |
| IR | NAV | 1,47 EUR dienā | Kopējās 1 dienas cenas un pašvaldības līdzfinansējuma starpība | IR |
| NAV | Netiek izskatīts | 0.00 EUR | 100% apmērā | IR |
| Izglītojamajiem, kuri apgūst  **pirmsskolas**  izglītības programmu | IR | IR | 100% apmērā | 0.00 EUR | NAV |
| IR | NAV | 2,15 EUR dienā | Kopējās 1 dienas cenas un pašvaldības līdzfinansējuma starpība | IR |
| NAV | Netiek izskatīts | 0.00 EUR | 100% apmērā | IR |

Ikvienam vecākam ir pienākums atteikt ēdināšanas pakalpojumu līdz plkst. 7.00 rītā par attiecīgo periodu, kurā bērns neēd (slimības vai citu iemeslu dēļ), lai aprēķinātu faktiskās izmaksas par ēdināšanas pakalpojumu un taupītu resursus).

Sociālais statuss, kas noteikts Rīgas domes 27.09.2023. saistošajos noteikumos Nr. RD-23-237-sn “Kārtība, kādā Rīgas valstspilsētas pašvaldība nodrošina izglītojamo ēdināšanas pakalpojuma līdzfinansējumu”:

1. izglītojamā ģimene atbilst trūcīgas mājsaimniecības statusam saskaņā ar Rīgas Sociālā dienesta lēmumu;

2. izglītojamā ģimene atbilst maznodrošinātas mājsaimniecības statusam saskaņā ar Rīgas Sociālā dienesta lēmumu;

3. izglītojamā ģimene ir reģistrēta pašvaldības ģimeņu atbalsta reģistrā;

4. izglītojamā ģimene ir ģimene, kuras aprūpē ir vismaz trīs bērni, tai skaitā audžuģimenē ievietoti un aizbildnībā esoši bērni, un ir uzrādīta spēkā esoša Latvijas goda ģimenes apliecība;

5. izglītojamam ir noteikta invaliditāte Invaliditātes likumā paredzētajā kārtībā;

6. izglītojamais ir nodots ārpusģimenes aprūpē saskaņā ar bāriņtiesas lēmumu;

7. pašvaldības izglītības iestādes izglītojamam sociālās krīzes situācijā saskaņā ar izglītības iestādes izveidotas komisijas lēmumu ir piešķirtas tiesības saņemt pašvaldības apmaksātu ēdināšanas pakalpojumu noteiktā laikposmā, kas nepārsniedz 60 dienas;

8. izglītojamais ir Ukrainas civiliedzīvotājs Ukrainas civiliedzīvotāju atbalsta likuma izpratnē, kas apgūst izglītības programmu pašvaldības lēmumā par izglītojamo ēdināšanu noteiktajās izglītības iestādēs;

9. izglītojamais apgūst pamatizglītības programmu speciālās izglītības iestādē, un iestāde nenodrošina internāta pakalpojumus.

Ja bērns atbilst kādam no minētajiem sociāliem statusiem un dzīvesvietas deklarētā adrese ir Rīgas pašvaldības administratīvajā teritorijā – ēdināšanas pakalpojuma līgums nav jāslēdz, tas jādara tikai tādā gadījumā, ja ir izmaiņas sociālajā statusā vai dzīvesvietas deklarācijas adreses maiņas dēļ. Ja līgums noslēgts līdz brīdim, kad bērnam tiek iegūts sociālais statuss, lūdzu informēt savu izglītības iestādi par izmaiņām.

Ja radušies jautājumi vai neskaidrības līgumu slēgšanas jautājumos, aicinām sazināties ar savas skolas ēdinātāju.

Ja Līguma darbības laikā izglītojamā **deklarētā dzīvesvietas adrese tiek mainīta uz Rīgas pilsētas administratīvo teritoriju**, lai saņemtu Rīgas pilsētas ēdināšanas pakalpojuma līdzfinansējumu, **OBLIGĀTI** savā Platformas “Mily.lv” kontā bērna profilā ir jāveic datu verifikācija, **nospiežot pogu “Pārbaudīt datus”, lai atjaunotu pašvaldības līdzfinansējumu.**Ja līgums noslēgts, parakstot to ar drošu elektronisko parakstu vai pašrocīgi parakstīts, bērna likumiskais pārstāvis informē ēdināšanas pakalpojuma sniedzēju par izmaiņām.